Viceborgmester Carsten Kudsk (DF) mener, gymnasierektor har politiske motiver til ikke at opgive sagen om en uberettiget indberetning af en hæderspris til Skat.

Annonce

Nyborg: Nyborgs viceborgmester Carsten Kudsk (DF) skærper nu tonen i sin vedholdende kritik af Nyborg Gymnasiums rektor, Henrik Vestergaard Stokholm. Forleden kunne Fyens Stiftstidende afsløre, hvordan Henrik Vestergaard Stokholm føler sig chikaneret af Nyborg Kommune. Kommunens særlige kontrolgruppe, der efterforsker mistanker om socialt bedrageri, har indberettet Henrik Vestergaard Stokholm til Skat, efter at han i december blev tildelt en hæderspris på 100.000 kroner. Rektoren, der blev landskendt, da han lod børn fra en udvisningstruet somalisk familie fortsætte deres skolegang på Nyborg Gymnasium, føler sig mistænkt for at ville snyde i Skat. Sagen fik i torsdags Nyborgs borgmester, Kenneth Muhs (V), til at ringe til Henrik Vestergaard Stokholm op og beklage det, der ifølge borgmesteren var "en fejlvurdering".

"Men der er jo valgkamp, og så vil Carsten Kudsk tilsyneladende gerne selv for enhver pris i medierne". Rektor Henrik Vestergaard Stokholm

Annonce

- Min kritik er rigtig

Viceborgmester Carsten Kudsk mener imidlertid fortsat ikke, der er nogen sag. Han karakteriserede i Fyens Stiftstidende forleden tværtimod Henrik Vestergaard Stokholms klage over chikane som "en gymnasierektor, som savner at være i pressen". Og efter en ophedet debat om sagen på Facebook skærper Carsten Kudsk nu tonen: - Jeg er kun blevet bekræftet i, at min kritik er rigtig. Jeg havde en aftale med Henrik Vestergaard Stokholm om, at vi sammen skulle kigge det hele igennem. Men den har han ikke overholdt, siger han. Aftalen skulle angiveligt været kommet i stand med en 'tommel op' fra Henrik Vestergaard Stokholm til et Facebook-opslag, hvor Carsten Kudsk skriver: "Jeg tænker, at det er klogt, at jeg sletter det her opslag, da vi skal have fundet ud af, hvad der er op og ned i denne sag".

Annonce

Ingen aftale

Ifølge Henrik Vestergaard Stokholm må der imidlertid være et eller andet, Carsten Kudsk har misforstået. - Jeg har ikke nogen aftale med ham. Og jeg sendte kun en 'tommel op', fordi jeg synes, det var en god idé at slette opslaget. Opslaget gjorde ikke noget godt for Carsten Kudsk, siger Henrik Vestergaard Stokholm. I det oprindelige opslag havde Carsten Kudsk indlagt et link til et radiointeview, hvor han gentager sin kritik af gymnasierektoren. Det førte imidlertid blot til en sand storm af kritiske kommentarer til viceborgmesteren, som kort efter slettede sit opslag fra Facebook igen. Carsten Kudsk afviser imidlertid, at det var de kritiske kommentarer, der fik ham til at fjerne opslaget. - Nej, det var kun fordi, jeg mente at have en aftale med rektoren, siger han.

Annonce

Fastholder kritikken